text: ক্যাম্পাসেই গায়েহলুদ | 863759 | কালের কণ্ঠ | kalerkantho
  যশোরে দেয়াল চাপায় শিশুর মৃত্যু ( ১৮ জানুয়ারি, ২০২১ ২১:২৪ )
  ভারতের জয়ের কোনো আশা দেখছেন না গাভাস্কার ( ১৮ জানুয়ারি, ২০২১ ২১:৩৭ )
  ভারতবর্ষে বিয়ে অনুষ্ঠানের একটি গুরুত্বপূর্ণ পর্ব গায়েহলুদ। এই মাঙ্গলিক অনুষ্ঠান বা পর্ব সাধারণত বর ও কনের বাড়িতে পৃথকভাবে হয়। শহরে হল, কমিউনিটি সেন্টার ভাড়া করেও গায়েহলুদের আয়োজন করতে দেখা যায়। আনন্দ-হৈচৈয়ের সঙ্গে গায়েহলুদে অংশ নেয় বর-কনের আত্মীয়স্বজন ও বন্ধু-বান্ধবরা। তবে ব্যতিক্রমী এক গায়েহলুদ অনুষ্ঠানের সাক্ষী হলো গোপালগঞ্জের বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় (বশেমুরবিপ্রবি) পরিবার।
  গত বৃহস্পতিবার সন্ধ্যায় এই শিক্ষাঙ্গনের লেকের পারে আয়োজন করা হয় সাবেক ও বর্তমান দুই শিক্ষার্থীর গায়েহলুদের অনুষ্ঠান। এতে একদল তরুণ-তরুণী হলদে শাড়ি-পাঞ্জাবি পরে অংশ নেয়; প্রচুর শিক্ষার্থীর উপস্থিতিতে মুখর হয়ে ওঠে শিক্ষাঙ্গন। এই ক্যাম্পাসে এটিই প্রথম গায়েহলুদের আয়োজন। বর মো. জুয়েল গাজী বিশ্ববিদ্যালয়ের সমাজবিজ্ঞান বিভাগের সদ্য সাবেক শিক্ষার্থী আর কনে আশা খাতুন চতুর্থ বর্ষের শিক্ষার্থী।
  গায়েহলুদের পুরো আয়োজনটি করেছেন বিশ্ববিদ্যালয়ের শিক্ষার্থীরাই। ঘটনাটি সাড়া ফেলেছে বিশ্ববিদ্যালয়ে। সামাজিক যোগাযোগ মাধ্যমে এই উদ্যোগকে স্বাগত জানিয়ে প্রশংসা করেছে অনেকে।